Subject: Vastuskiri. Tallinn, Uus tn 20, hoone ohutus
From: "Urmo Karu" <[email-masked]>
To: <[email-masked]>
Cc: "Carolin Pihlap" <[email-masked]>, <[email-masked]>, "Anett Anton" <[email-masked]>, "Eva-Maria Meristo" <[email-masked]>, <[email-masked]>, "Terviseamet" <[email-masked]>,Vassil Hartšuk <[email-masked]>,Päästeamet <[email-masked]>, "Jelena Saveljeva" <[email-masked]>, "Politsei- ja Piirivalveamet" <[email-masked]>
Date: Tue, 16 Dec 2025 13:51:36 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

Advokaadibüroo LEVIN OÜ

Lugupeetud Pille Pettai-Stasiulis

Pöördusite 28.11.2025 taotluse ja 08.12.2025 täiendava kirjaga Rein Kilgi 
nimel Tarbijakaitse ja Tehnilise Järelevalve Ameti (edaspidi TTJA) ja 
mitmete teiste ametite poole ning palute aadressil Tallinn, Kesklinna 
linnaosa, Uus tn 20 asuva hoone (ehitisregistri kood 101014510) ohtlikku 
seisukorda arvestades selle kasutamise keelamist (taotluse punkt 1). Lisaks 
palute hoone eluruumi nr 1 kasutamise otstarbe vastavuse hindamist (taotluse 
punkt 2) ja kinnistule (katastritunnus 78401:101:0112) püstitatud 
kõrvalhoone nõutele vastavuse kontrollimist (taotluse punkt 3).

Täname Teid pöördumiste eest ja ohtudele tähelepanu juhtimast!

Käesoleva kirjaga teavitame, et TTJA kontrollib asjaolusid järelevalve 
menetluse algatamise üle otsustamiseks taotluses toodud 1. punkti osas. 
Kontrolli eesmärgiks on kindlaks teha hoone ehitustehniline seisukord ja 
kasutamise ohutus ning lähtuvalt sellest saab TTJA otsustada, kas või 
milliseid meetmeid tuleb hoone olukorra muutmiseks ette võtta.

Selgitame, et taotluse 2. ja 3. punktis toodud asjaolude kontrollimine elu- 
ja büroohoonete puhul ei ole TTJA ülesanne, kuna TTJA teeb kasutusotstarbele 
vastava kasutamise ja kõrvalhoonete õiguspärase ehitamise üle nende ehitiste 
osas, millele TTJA on pädev andma ehitus- või kasutusluba või mille ehitus- 
või kasutusteatise aktsepteerimine on TTJA pädevuses. Kohaliku omavalitsuse 
territooriumil asuva ehitise, millele annab ehitus- või kasutusloa või mille 
ehitus- või kasutusteatise aktsepteerib kohalik omavalitsus, üle teostab 
riiklikku järelevalvet ning täidab ehitusseadustiku § 130 lõike 2 punktides 
2 ja 5 sätestatud ülesandeid kohalik omavalitsus. Seetõttu saab taotluses 
toodud punktide 2 ja 3 osas Teile selgitusi anda Tallinna Linnaplaneerimise 
Amet.

Lugupidamisega

Urmo Karu

ehitiste ohutuse ekspert

+372 667 2102 |  <mailto:[email-masked]> [email-masked] | 
<http://www.ttja.ee/> www.ttja.ee

Tarbijakaitse ja Tehnilise Järelevalve Amet

Endla 10a, 10122 Tallinn

From: Pille Pettai-Stasiulis | LEVIN <[email-masked]>
Sent: Monday, December 8, 2025 11:21 AM
To: Carolin Pihlap <[email-masked]>; 
[email-masked]; Anett Anton <[email-masked]>; 
[email-masked]; [email-masked]; TTJA Info 
<[email-masked]>; [email-masked]; "[email-masked]"
<[email-masked]>; Jelena Saveljeva 
<[email-masked]>; Politsei- ja Piirivalveamet 
<[email-masked]>
Subject: RE: Teade ohtlikust hoonest Uus tn 20/Aia 17 Tallinn

Tere,

Kirjutan 28.11.2025 kirja jätkuks. Kirja saajaid oli palju kuid see oli 
tingitud sellest, et igal adressaadiks oleval ametil ja asutusel on omad 
ülesanded ja pädevus. Asjaolu, et TLPA on teinud 2016.a. ehituslikku 
järelevalvet, ei saa takistada näiteks Tarbijakaitse- ja Tehnilise 
Järelevalve Ametil alustada uut menetlust aastal 2025 omalt poolt. Rein Kilk 
ei saa tegeleda ega pea tegelema ülesannete jaotamisega ametite vahel, 
ametid peaksid omavahel suhtlema, et menetlust alustaks või juhiks keegi 
konkreetne asutus ja ametiabi korras saavad teised ametid menetlust toetada. 
Palun avaldust selles valguses vaadelda ja jätkata avalduse menetlemist 
optimaalselt ja operatiivselt. Tänan!

Pille Pettai-Stasiulis

Vandeadvokaat / Sworn advocate
Partner / Partner
E-mail: [email-masked] / Tel:
(+372) 686 0000 / vCard

Advokaadibüroo LEVIN OÜ
Maakri 19/1, 10145 Tallinn, Estonia / Tel: (+372)
686 0000
Location on map / www.levinlaw.ee

From: Pille Pettai-Stasiulis | LEVIN
Sent: Friday, November 28, 2025 12:44 PM
To: 'Carolin Pihlap' <[email-masked]>; 
[email-masked]' <[email-masked]>; Anett Anton 
<[email-masked]>;
[email-masked]' <[email-masked]>; 
[email-masked]' <[email-masked]>; [email-masked];
[email-masked]; '"[email-masked]"' 
<[email-masked]>; Jelena Saveljeva 
<[email-masked]>;
Politsei- ja Piirivalveamet <[email-masked]>
Subject: Teade ohtlikust hoonest Uus tn 20/Aia 17 Tallinn

Tere,

Edastan kliendi Rein Kilgi nimel ja palvel manuses oleva teate ja avalduse 
koos lisadega seoses Tallinnas, Uus 20/Aia 17 hoone seisukorraga.

Lugupidamisega,

Pille Pettai-Stasiulis

Vandeadvokaat / Sworn advocate
Partner / Partner
E-mail: [email-masked] / Tel:
(+372) 686 0000 / vCard

Advokaadibüroo LEVIN OÜ
Maakri 19/1, 10145 Tallinn, Estonia / Tel: (+372) 686 0000
Location on map / www.levinlaw.ee

---
Kiri on saadetud väljastpoolt valitsemisala. Ärge avage kirjaga kaasa tulnud 
linke või manuseid enne, kui olete saatja õigsuses ja sisu turvalisuses 
kindel.